**Finansiell informasjon og informasjon om styring og kontroll i AlphaSpar AS**

AlphaSpar har konsesjon fra Finanstilsynet til drive mottak og formidling av ordre, porteføljeforvaltning og investeringsrådgivning.

1. **Informasjon om risikostyring og internkontroll**

Finansiell virksomhet innebærer et behov for styring av risiko. Krav til verdipapirforetaks beregning av kapitaldekning følger av forordning (EU) Nr. 575/2013 (CRR) og direktiv 2013//36/EU (CRD), CRR/CRD IV-forskriften, samt vphl. § 9-39 flg. Reglene innebærer blant annet en plikt for AlphaSpar AS (”Foretaket”) til å offentliggjøre finansiell informasjon.

Nedenfor beskrives Foretakets retningslinjer og rutiner for styring og kontroll av risiko, samt Foretakets prosess for å vurdere samlet kapitalbehov.

Forvaltningen av selskapet hører under styret. Styret skal sørge for en forsvarlig organisering av virksomheten, inklusive all løpende styring og kontroll. Det er dermed styrets oppgave å påse at den interne kontroll i virksomheten sikrer mot vesentlige risiko i et tilstrekkelig omfang og på en systematisk måte.

Styret har i den forbindelse utarbeidet et sett med instrukser og rutiner for å sikre forsvarlig drift og kontroll av Foretaket som alle ansatte plikter å være kjent med og forstå.

Viktige elementer i foretakets instrukser og rutiner er:

* All virksomhet skal være i henhold til god forretningsskikk
* Interessekonflikter skal unngås, men dersom de ikke kan unngås skal alltid kundens interesser gå foran foretakets interesser
* Taushetsplikt vedrørende informasjon man får gjennom virksomheten, herunder også informasjon om hvem som er kunder av foretaket

Formålet med instrukssamlingen er:

* Sikre at alle deler av Foretakets virksomhet etterlever reglene for god forretningsskikk og at Foretaket fremstår som en profesjonell markedsaktør
* Viser rammene for Foretakets virksomhet
* Påser at interessekonflikter unngås så langt dette er mulig, og hvis dette ikke er mulig sikrer at kundens interesse går foran selskapets

Med internkontroll forstås en prosess, iverksatt av styret, ledelsen og ansatte for å gi rimelig sikkerhet for måloppnåelse innenfor følgende områder;

· Sørge for at lover, regler og forskrifter overholdes,

· Sørge for at regnskapsrapporteringen er oppdatert og pålitelig,

· Effektiv bruk av Foretakets ressurser,

· Føre kontroll mot at det oppstår vesentlige tap.

Daglig leder har ansvar for å iverksette risikostyring som bidrar til å oppfylle de målene som styret setter for virksomheten, herunder effektive styringssystemer og internkontroll. På basis av vurderinger av aktuelle risikoer har administrerende direktør etablert et slikt kontrollopplegg.

Foretaket har en egen compliance ansvarlig som møter på alle styremøter. Både selskapets compliance ansvarlig og adm. direktør avgir rapporter til styret på jevnlig basis, og når det forøvrig anses for nødvendig.

Styret gjennomgår på årlig basis selskapets viktigste risikoområder og internkontroll. Gjennomgangen tar sikte på å få dokumentert kvaliteten på arbeidet i de viktigste risikoområdene og svakheter og forbedringsbehov i disse. Gjennomgangen skal sikre at endringer i risikobildet identifiseres, slik at nødvendige forbedringstiltak kan iverksettes.

Foretakets internkontrollaktiviteter i form av risikovurderinger, oppfølgning og rapportering tilfredsstiller kravene i forskrift om risikostyring og internkontroll.

1. **Kapitalkrav**

Foretakets samlede kapitalbehov vurderes utfra pilarene i kapitaldekningsregelverket.

Formålet med kapitaldekningsregelverket er å skape større samsvar mellom risiko og

kapitalkrav i institusjonene, og institusjonene skal selv vurdere hvilken risiko som er knyttet til

Virksomheten og eget kapitalbehov. Hensikten med kravene til offentliggjøring av finansiell

informasjon er å bidra til at ulike markedsaktører bedre kan vurdere institusjonenes risikonivå,

risikostyring og -kontroll, samt deres kapitalisering.

**Pilar 1** ­- Minimumskrav til ansvarlig kapital.

**Pilar 2** – Krav til vurdering av samlet kapitalbehov og tilsynsmessig oppfølging (ICAAP –

”International Convergence of Capital Measurement and Capital Standards”). Hovedprinsippene i pilar 2 er at institusjonene skal ha en prosess for å vurdere samlet kapitalbehov i forhold til risikoprofil og en strategi for å vedlikeholde sitt kapitalnivå. Tilsynsmyndigheten skal overvåke og evaluere institusjonenes vurdering av kapitalbehov og tilhørende strategi. Tilsynsmyndigheten skal gjennomføre tiltak dersom den ikke anser denne prosessen for å være tilfredsstillende.

**Pilar 3** – Markedsdisiplin; krav om offentliggjøring av finansiell informasjon

Formålet med informasjonskravet i pilar 3 er å supplere minimumskravene i pilar 1 og den

tilsynsmessige oppfølging i pilar 2, og skal bidra til økt markedsdisiplin. Bestemmelsene innebærer at institusjonene skal publisere informasjon om ansvarlig kapital og kapitalkrav for ulike typer risikoer som institusjonen er eksponert for. I tillegg skal det gis en beskrivelse av retningslinjer og prosesser for beregning av kapitalkrav, styring og kontroll av risiko, samt organisering av risikostyringsfunksjonen.

Foretakets ansvarlige kapital per 31.12.2021 fremkommer som følger:

Innskutt egenkapital 3 801 194

Annen egenkapital 2 845 082

Opptjent egenkapital 30 700 149

Avsatt til utbytte (3 500 000)

Sum Egenkapital 33 846 425

**2.1 Pilar 1**

Pilar 1 omhandler minstekrav til kapitaldekning som er 8 prosent av beregningsgrunnlaget. Det faktiske kapitalkravet kan imidlertid være noe høyere som følge av beregninger under Pilar 2. Beregningsgrunnlaget for Pilar 1 er den risikovektede summen av kredittrisiko, markedsrisiko og operasjonell risiko. Foretakets samlede kapitalkrav etter Pilar 1 vil derfor være det største av:

i) foretakets startkapitalkrav,

ii) 8 prosent av beregningsgrunnlaget for kreditt-, og markeds- og operasjonell risiko

iii) 25 prosent av fjorårets faste kostnader.

Foretakets kapitalkrav etter Pilar 1 er som følger:

i)Foretakets krav til startkapital\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Minstekrav til startkapital 3.875.000

ii) Standardmetode\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapitalkrav under standardmetode 50.000

iii) Kapitalkrav som følge av fjorårets faste kostnader\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kapitalkrav er 25 % av fjorårets faste kostnader 3.875.000

**Samlet kapitalkrav er det største av i), ii) og iii) 3.875.000**

**2.2 Pilar 2**

Pilar 2 stiller krav til egenvurdering av risikoprofil og kapitalbehov utover det som følger av Pilar 1, kalt ICAAP, Internal Capital Adequacy Assessment Process. Vurderingen gjennomføres årlig. Foretaket har i sin ICAAP for 2021 konkludert med at det ikke er forhold som øker kapitalkravet ut over det som er beregnet under Pilar 1.

**Kredittrisiko**

Kredittrisiko er risiko for tap som skyldes at Foretakets motparter eller kunder ikke kan oppfylle sin betalingsforpliktelse ovenfor Foretaket. Med nåværende forretningsmodell er selskapet ikke eksponert for kredittrisiko.

**Markedsrisiko**

Svingninger i markedet vil kunne påvirke selskapets inntjening ved endringer i investert volum.

**Operasjonell risiko**

Operasjonell risiko er risiko for tap som skyldes svakheter eller feil i prosesser og systemer, feil begått av ansatte eller eksterne hendelser. Det henvises til innledende avsnitt vedrørende beskrivelse av Foretakets internkontrollsystem. Foretaket reduserer operasjonell risiko gjennom styring og kontroll, gjennom godt etablerte rutinebeskrivelser og kontrollrutiner.

Foretaket har ikke tillatelse til investeringstjenestene egenhandel eller plassering og trenger derfor ikke beregne kapitalkrav for operasjonell risiko, jf. CRR artikkel 95 nr. 2 (a).

**Renterisiko**

Foretaket er ikke eksponert for renterisiko utover renten på bankinnskudd.

**Konsentrasjonsrisiko**

Foretakets forretningsmodell gir åpning for å henvende seg til store grupper potensielle investorer med varierende krav til avkastning og risiko. Er derfor ikke utsatt for noen konsentrasjonsrisiko

**Likviditetsrisiko**

Selskapets behov for likviditet er relativt stabilt. Det er tatt hensyn til visse periodevise variasjoner.

**Omdømmerisiko**

Foretakets typiske kunder innebærer krav til høy etisk standard og kvalitet. Avkastning for kundeporteføljene som ligger betydelig under forventning, vil kunne påvirke Foretakets fremtidige inntektsmuligheter negativt på grunn av svekket konkurranse.